Návrh 

Komuniké

Vláda Slovenskej republiky na svojom zasadnutí ................2007 súhlasila s Európskym dohovorom o ochrane audiovizuálneho dedičstva a Protokolom o ochrane televíznej produkcie k Európskemu dohovoru o ochrane audiovizuálneho dedičstva.

Dokumenty, ktoré vláda odporučila ratifikovať, ustanovujú štandardnú úpravu v oblasti ochrany audiovizuálneho dedičstva, televíznej produkcie a po ich vstupe do platnosti vytvoria predpoklady pre multilaterálnu spoluprácu pri uschovávaní audiovizuálneho kultúrneho dedičstva na európskej úrovni; podpisom týchto dokumentov sa signatári prihlásili k  účasti na budovaní európskej siete depozitárov. Slovenská republika podpísala oba dokumenty 17. februára 2003.